open-index/open-wikipedia-markdown huggingface dataset:
Daddy Lumba

**Daddy Lumba** (Fankwa 29, 1964 –  Ɔbɛsɛ 26, 2025) nna ɔyɛ Ghana ndwontonyi-ndwomkyerɛwfo a nna ɔwɔ ndwom ahorow 34 wɔ ne dzin mu. Nna wɔfrɛ no  Charles Kwadwo Fosu, nna ɔyɛ Ghana ndwontonyi kɛse. 
## Ahyɛse Bra na Nwomasua
Ne papa, Owoahene Kwadwo Fosu, kyerɛkyerɛnyi, wui wɔ ber a nna Lumba yɛ abofra. Ne maame, Comfort Gyamfi, a dodowara frɛ no Ama Saah, nso yɛ kyerɛkyerɛnyi. Owui wɔ afe 2001 mu wɔ Kumase. Ne wu no yɛɛ Lumba yaw ye osiandɛ nna ɔno nye n'adze nyianara. Daddy Lumba ne ndwom, "Anidasoɔ Wɔhɔ Ma Obiara", "Ohia Asɛm", "Ɛmmere Pa Bɛba", "Agya Bi Wua Agya Bi Tease", yɛ ndwom a ɔtoow hyɛɛ ne maame enyimnyam. 
 
## Edwuma
Daddy Lumba ne ndwomtow edwuma no hyɛɛ ase mfe 16 bi abɛsen kɔ. Nna ɔyɛ panyin a ɔda Juaben Senior High School ndwomtow kuw no fitsi 1983 kesi 1984 a nna Christabel yɛ hɔn ndwomtow kyerɛkyerɛnyi na owiei wɔ afe 1985 mu. Juaben SHS hɔ no, Lumba nye ne nyɛnko Yaw na Kɔbena na ne mpona Theresa Abebrese tseew kuw a wɔfrɛ no "Lumba Brothers".

Owie skuul no, ne mpona Theresa boaa Lumba a otuu kwan kɔr Germany dɛ ɔrekɛyɛ edwuma. 

Germany hɔ no, okehyiaa Ernest Nana Acheampong. Nna Nana edzi kan nye aborɔfo no atseew kuw bi a wɔfrɛ no kyen kasa. Adze a nna Lumba nyim ara nye Nyame ndwom tow, na Nana Acheampong daa 'highlife' ndwom edzi kyerɛɛ no.  

Hɔn ebien hyehyɛɛ dɛ wɔdze ndwom apaawa bɔto gua wɔ afe apem ahankron eduowɔtwe esia naaso sikasɛm ntsi ndwom apaawa no baa gua do afe apem ahankron eduowɔtwe akron mu ber a Lumba yer Akosua Serwaa boa hɔn no. Ndwom no dzin nye "Yɛɛyɛ Aka Akwantuo Mu". 

Daddy Lumba ne nyinara mu no, dze ndwom apaawa eduasa ebiasa na ato gua. Ndwom apaawa no bi nye Aben Wɔha, Awosuɔ, Obi Ate Me So Buɔ, Sika Asɛm ne Ebi Se Ɛyɛ Aduro.

Sesei ɔpɛ dɛ ɔdze ndwom apaawa a ɔtɔ do eduasa anan a wato no dzin " Nnipa Foo Na Ɛka Nsɛm Foo.

Ɔyɛ adze papa,  osiandɛ ɔtaa dze ndwom ahorow a ɔgye dzin ba gua do fitsi ber a ɔnoara yɛ np ho Ghanafo ndwomtofo mu okunyin no kor wɔ" Highlife genre" no.

Ɔno na ɔdze baa highlife ndwomtow mu wɔ ber a, ɔreyɛ "blockbuster" ndwom apaawa a, yɛfrɛ no 'Woho Kyere' a ɔgyee dzin afe apem ahankron eduokron akron mu. Daddy Lumba na Ofori Amponsah kaa hɔn ho bɔɔ mu dɛm afe no dze ndwom enum  a ɔgyee dzin papa bae no na oyii Ofori Amponsah nsoroma pue. Ne nyinara mu Lumba aboa Ghana ndwomtofo du-ebiasa wɔ hɔn ndwomtow edwuma mu.

Afe apem ahankron eduokron akron mu no, Daddy Lumba nyaa abodzin ebiasa a ɔno nye  "Best Album, Artist of the Year ne the Most popular Song of the Year" ɔwɔ abodzin kuw a wɔfrɛ no  " Ghana Music Awards".

Ansaana yɛbɛhyɛ Mfe mpem ebien na ebien mu no, na afe biara Daddy Lumba dze ndwom a ɔgye dzin ba gua do.

Ne ndwomtow edwuma no nnyɛ dza ɔhaw biara nnyi mu, ber bi mu na ɔdze Nyame ndwom ato gua ber fofor do na wama Nyimpa ho edwir hɔn wɔ wiadze ndwom mu na mfonyin ho.

Nyimpa abɔ no sombo pii dɛ Lumba asesa na iyidze ber a ɔsrae no. Naaso ɔnngye nntom dɛ biribi dɛm akɔ do.

## Mboaedze
Nkyekyεmu:Hɔn a wɔwoo hɔn afe 1964 mu

Nkyekyεmu:Ghana ndwomtofo
James D. Watson

**James Dewey Watson** (wɔwoo no Ebɔbira 6, 1928) yɛ America abɔdzenyansapɛnyi, a ɔka nyimpa anan a wɔdze DNA bɔbɔɔ adze.
Aloe Vera (film)

***Aloe Vera***  yɛ afe 2020 Ghana sen a Manaa Abdallah na Anny Araba Adams yɛe a Peter Sedufia nye hɔn bɔɔ mu yɛe.

## Nsɛmpɔw Nhyehyɛɛ
Nyimpakuw ebien na wɔtse ekura kor ase, Aloefo na Verafo. Akoratwe a no mu yɛ dzen na ɔda hɔn ntamu a ɔtra do ara kɔ mbofra no mpo hɔn do na ɔfa biara wɔ hɔn ahyɛnsewdze ahosu. Sɛ kurow no mu mpanyimfo no hɔn mba, Aloewin na Veraline, tɔ ɔdɔ mu a ɔwɔ dɛ wɔhwehwɛ kwan bi a wɔbɛfa do dze apaa ebien no abɔ mu ɔmmfa ho enyitan a ɔda hɔn ntamu. Ekyir no apaa ebien no  bɛyɛ kor osian ebusuabɔ a ɔda hɔn beenu hɔn ntamu ntsi.

## Agofomba
* Aaron Adatsi a ɔyɛ Aloewin
* Ngozi Viola Adikwu a ɔyɛ Verari
* Benjamin Adaletey a ɔyɛ Paa Vera
* Kofi Adjorlolo a ɔyɛ Papa Aloe
* Ben Affat a ɔyɛ Aloeway
* Eric Agyemfra a ɔyɛ Vera Man 1
* Kobina Amissah-Sam a ɔyɛ Father
* Rhoda Okobea Ampene a ɔyɛ Vera Woman 1
* Fred Nii Amugi a ɔyɛ Mr. Aloemele
* Adjetey Anang a ɔyɛ Aloedin
* Akofa Edjeani Asiedu a ɔyɛ Mama Aloe
* Edinam Atatsi a ɔyɛ Midwife
* Mawuko Awumah a ɔyɛ Mr. Aloegede
* Alexandra Ayirebi-Acquah a ɔyɛ Veralin
* Grace Omaboe
* Nana Ama Mcbrown a ɔyɛ Maa Vera
* Peter Ritchie a ɔyɛ Vera Man 2
* Priscilla Opoku Agyemang a ɔyɛ Aloemaria
* Fiifi Coleman
* Gloria Safo a ɔyɛ Verani
* Roselyn Ngissah a ɔyɛ Aloemay
* Beverly Afaglo a ɔyɛ Mother
* Naa Ashorkor a ɔyɛ Veranda
* Solomon Fixon Owoo a ɔyɛ Aloekay
* Adamu Zaaki a ɔyɛ Aloebay

## Nhyehyɛɛ
Wɔdze sen no ne dzin too gua wɔ afe 2019 mu, ɔka dawurbɔ bi a ɔkyerɛ dɛ ɔkwankyerɛfo Peter Sedufia risi adan ɔha dɛ mbrɛ ɔbɛyɛ a obotum ayɛ ekura bi a wobotum dze ayɛ sentwabea wɔ Dabala, Frao mantɔw mu wɔ Ghana. Wɔbɔɔ sentwafofo Priscilla Opoku Agyemang, Nana Ama Mcbrown, na Roselyn Ngissah so dzin dɛ wɔka sen no ho. Wɔdze Worlasi bae dɛ ɔmbɛyɛ sen no mu ngyegyee. Sedufia akyerɛkyerɛ sen no mu dɛ "ɔyɛ ne kan edwuma no mu ntomu na wɔayɛ no dɛ ɔbɛma nkorɔfo enya biribi a ɔfata hɔn sika na hɔn ber."

Aloe Vera yɛɛ  sikasɛm ho nhyehyɛɛ a okodur bɛyɛ N58,204,500 naaso ɔboor hɔn sikasɛm nhyehyɛɛ no do kodur N77,606,000 osian ber a wɔtwee kɔr ekyir wɔ sen no no ntwae mu ber a nsutɔree sɛe sentwa akadze no ekyir no.. Nsu no sanee sɛe sen no ne nhyehyɛɛ, na Sedufia dze too gua dɛ ɔyɛ ɔhaw kor wohyiae paara.

## Wɔda sen no edzi
Wodzii kan daa Aloe Vera edzi wɔ Ghana wɔ Ebɔw 6, 2020 wɔ Accra. Wotwaa sen no ne fa kakraa bi a ɔbɛma sen no akɔ n'enyim na Glitz Africa kyerɛwee dɛ "Wɔdze agofomba a wɔhyerɛn na ntar a wɔapaw a ɔyɛ bruu na akɔangua a ɔma ahwɛfo no tse asɛm a ɔwɔ sen no mu no ase yie, ‘Aloe Vera’ da tsebea bi a mbusuakuw mu nyiyimu wɔ mu edzi a ɔma mbaabun beenu tɔɔ ɔdɔ mu no nntum nnka mmbɔ mu. Wɔtɔn tseketse a wɔdze bɔhwɛ sen no ntsɛntsɛm na GhanaWeb dze enyimnyam no ama sen no abaɛfor efir ntsentan no ntoabɔ wɔ hɔn konyimdzi. 

Dɛm afe no ara mu no Sedufia dze too gua dɛ wɔdze sen no bopue abaɛfor mfir a ɔyɛ  Netflix do.

## Ɔgye
Citinewsroom hwɛɛ Aloe Vera mu, na ɔkyerɛwee dɛ "‘Aloe Vera  n'akoma wɔ hɔ ma obiara dɛ obohu, na ekyingye biara nnyi ho dɛ ɔwɔ bea a ɔfata. Sen no n'akyerɛw na no ho nhyehyɛɛ no mu dur tse dɛ ntɛkyerɛ na onnhihim akyerɛw mbepɔw biara. Naaso nkɔnhyɛ no nnsiw ano dɛ ɔbɛyɛ atsenka papa a muhun dɛ ɔreba no.

## Mboayɛdze
Beverly Afaglo

**Beverly Afaglo Baah** (wɔwoo no Esusow Aketseaba 28, 1983) yɛ Ghana sentwanyi na Tvdo amandzɛɛbɔnyi.

## N'abrabɔ
Beverly fi Frao Mantɔw a ɔwɔ ɔman Ghana mu. Ɔyɛ Eugene Kwadwo Boadu Baah no ho kanyi a ɔdze no ho ahyɛ no mu kakra na wɔwɔ mba mbaa ebien. Wɔtotoo n'ano wɔ afe 2023 mu no, Beverly Afaglo kaa mbrɛ n’awar no maa ogyinaa pintsinn na ɔboae kyerɛkyerɛɛ no kwan a ɔbɛfa do efi asetsena efir a obotum aba ho, na ɔkyerɛɛ nsunsuando papa a enya wɔ n’asetsena mu ndzɛmba a ɔyɛ do.

## N'edwuma
Beverly nyaa ntsetsee dɛ Ahoɔfɛw ho Ɔbenfo wɔ FC Institute of Beauty Therapy, Ghana na nna ɔyɛ skuulnyi wɔ Ghana Institute of Journalism beebi a osuaa nsɛm ho amandzɛɛbɔ na ɔmamfo ntamu nkitahodzi. Sɛ yɛdze sentwa no to nkyɛn a, ɔno na ɔhwɛ Glamour Beauty Salon do wɔ Tema. Ndaansa yi ara ɔpaa n'edwuma fofor a wɔfrɛ no Traffic Shawarma  ho tam wɔ 5 Ebɔbira 2024. Ɔdaa n'ayawdzi a ɔfa sentwafo mpanyimfo na sen ho akwankyerɛfo wɔ sen edwuma no mu a wɔmmfa sentwafo a wɔyɛ adadaw no nndzi dwuma no ho edzi.

## Sen Ahorow a wɔapaw

* *Return of Beyonce* (2006) a ɔyɛ Doris
* *Crime to Christ* (2007) Sharon
* *Girls Connection* (2008) a ɔyɛ Doris
* *Prince's Bride*
* *Never Again* (2010) a ɔyɛ Gita
* *Turn Me On* (2010)
* *The Game* (2010)
* *Single Six* (2011) a ɔyɛ Kendra
* *Equatorial Escape* (2011)
* *Secret Burden* (2012)
* *The King's Bride*
* *Total Exchange*
* *PlayBoy*
* *Big Girls Club*
* *CEO*
* *About to Wed*
* *A Northern Affair* (2014) a ɔyɛ Biana
* *Bachelors* (2014)
* *I love you But* (2017)

* *Brown Sugar* (2018)
* *Sidechic Gang* (2018)
* *Aloe Vera* (2020) a ɔyɛ Mother
* *I Hate You Too* (2021) a ɔyɛ Katherine
* *Every Woman Has a Story* (2023) a ɔyɛ Stella

## Abawdobɔdze na Mpawee

## mboaedze
I Told You So (1970 film)

***I Told You So*** yɛ afe 1970 Ghanai sen.

## Nsɛmpɔw Nhyehyɛɛ
Sen no twa Ghanafo na hɔn abrabɔ  ho mfonyin wɔ aserewsɛm kwan do kyerɛ. Ɔsanso ma yehu ababaawa bi oenntsie n'egya  n'afotui ber a nna ɔrokɔwar aberantsɛ bi a nna oonyim noho asɛm biara. Naaso, ɔno dze, otsiee ne maame na no wɔfa hɔn afotui osian sika na dzibew a nna aberantsɛ no wɔ ntsi.

Ekyir no ababaawa no bohun dɛ aberantsɛ a ɔwɔ dɛ ɔwar no yɛ kwanmukanyi. Nna n’enyi nngye asɛm a esi no nyina ho. Ber a ne papa bisaa no dza esi no, oyii no ano dɛ aberantsɛ no a otwar dɛ ɔwar no no yɛ kwanmukanyi: n'egya yii no ano dɛ  "Mekaa kyerɛɛ wo".

## Agofomba

* Bob Cole a ɔyɛ Kwasi Twii
* Margaret Quainoo (Araba Stamp)
* Kweku Cranston (Osuo Abrobor) asAkonta
* Billy Nuamah a ɔyɛ Messenger
* Comfort Mensah a ɔyɛ Grace
* P.J. Larbi a ɔyɛ Plainclothes Man
* K.M. Hammond a ɔyɛ Odikro
* Baba Buckle a ɔyɛ Rosina
* J. K. Deheer a ɔyɛ Jones
* Sarah Amissah a ɔyɛ Serwah
* Faustina Ahia a ɔyɛ Bar Girl
* Francis Appiah a ɔyɛ Opanin Bentum
* C.K. Barnes a ɔyɛ Tamewu

## mboaedze
Fred Nuamah

**Fred Nuamah** (wɔwoo **Frederick Kwaku Nuamah,** Ɔbrɛfɛw 5, 1975) yɛ Ghana sentwanyi, sentwa ho kwankyerɛfo na sentwa mu panyin a yenyim no dɛ odzii dwumason wɔ sen *The Game* mu.  Ɔno na ɔdze Ghana Movie Awards & Ghana TV series Awards bɔbɔɔ adze, afe afe abawdobɔdze ho dwumadzi a ɔda dwumason a nkorɔfo da no edzi wɔ Ghana sentwa edumakuw no mu.
 

## N'abrabɔ na N'edwuma
Wɔwoo Nuamah wɔ Nkran, na ofi Ada na Ɔboase, kuropɔn a ɔwɔ Esuantse Mantɔw, Ghana n'anaafo afamu.

Ɔbɛyɛɛ okunyin prɛkopɛr ber a odzii dwuma dɛ ɔgofoba wɔ sen *Matters of the Heart* in 1993 mu. Ɔkɔr do ara dzii dwuma ahorow wɔ dɛ ɔgofoba wɔ sentw mu a *he Prince Bride*, *Heart of Men*, *Material Girl* and *4 Play* *so ka ho bi.* Nuamah puei wɔ *The Game,* a nna Abdul Salam Mumuni na ɔyɛ kwankyerɛfo mu.

Nuamah dzii dwuma wɔ *Amakye and Dede* mu a wodzii kan yii no wɔ Silverbird Cinemas a ɔwɔ Nkran wɔ Ebɔw 26, 2016 mu.

Nna ɔka NDC amanyɛkuw no ho a ogyinae dɛ mbrahyɛbaguanyi wɔ National Democratic Congress (NDC) )ne dzin mu maa Ayawaso West-Wuogon, naaso ekyir no oyii no ho fii mu na ɔkɛtae  John Dumelo ekyir dɛ wobedzi konyim. Ɔkyerɛɛ mu dɛ ndzɛmba a ofi ekyir biara ennya no do nsunsuando ɔyɛe dɛ mbrɛ ɔbɛyɛ a nkabɔmu bɛba NDC amanyɛkuw no mu ber a ɔkyerɛwee guu krataa do kɛmaa kuw no kyerɛkyerɛwnyi panyin no.

## Ghana Sen Abawdobɔdze
Sanda 1, 2009 mu no, Nuamah tseew Ghana Movie Awards ber a okitsaa dzibew dɛ CEO.

## Sen ahorow a wɔapaw

* *Matters of the Heart*, 1993 (Cameo Role)
* *Dons in Sakawa (2009) a* *ɔyɛ Bank Manager*
* *The Prince Bride* (Supporting Role) 2009
* *The Heart of Men* (Supporting Role) 2009
* *The Game (*2010) *a ɔyɛ* Jake Freeman

* *Material Girl* (Supporting Role) 2010
* *4 Play* (Supporting Role) 2010
* *Temptation* (Supporting Role) 2010
* *4 Play Reloaded (2010) a* *ɔyɛ Barrister* (Supporting Role)
* *Pool Party* (Supporting Role) 2011
* *Amakye and Dede (*2016)

## mboaedze
Kofi Okyere Darko

**Kofi "KOD" Okyere Darko** (wɔwoo no Sanda 13, 1978) yɛ Ghana amandzɛɛbɔnyi na ɔdzepamnyi. Mprempren yi ɔno na ɔyɛ CEO ma atam ho dwumumakuw a ɔyɛ Nineteen 57, na ɔno na ɔdze afe afe ahosiesie na adwontow ho dwumadzi a wɔfrɛ no Rhythms on Da Runway bɔbɔɔ adze.

## Ahyɛse Abrabɔ na Nwomasua
KOD, a nkan no wɔfrɛ no  Richard Aidoo no, wɔwoo no Sanda 13, 1978 wɔ Winneba, kurow bi a ɔwɔ Finimfin Mantɔw a ɔwɔ Ghana mu, N'egya, James Aidoo, nna ɔyɛ kwankyerɛfo abadziekyir ma Ghana Adaduafo a ɔakɔ ahomgye mu, na ne na, Margaret Aidoo, nna ɔka hɔn a wɔtseew 31 December Women's Movement ho.

KOD nyaa n'ahyɛse skuul ntsetsee fii Minneba na ekyir no ɔkɔr Nifa Secondary School in Adukrom. Okosuaa adze wɔ Ghana Institute of Journalism.

## Edwuma
Darko hyɛɛ n'edwuma ase dɛ sentwanyi abadziekyir ma Ghana Broadcasting Corporation tv dwumadzi no. Ekyir no ɔkɛkaa Radio Gold ho, afei ɔkɔr England kɛyɛɛ edwuma. 

Oekitsa dzibew wɔ ntarpam ho tse dɛ Ted Baker na Paul Smith, ansaana ɔreba Ghana abɔtoa do ayɛ edwuma ama kasafir ahorow. Ɔayɛ amandzɛɛbɔnyi pɛn, dwumadzi mu panyin, na eguadzi mu panyin ma  EIB Network's LIVE FM, na mprempren yi ɔyɛ edwuma wɔ Starr Drive on Starr FM wɔ Nkran.

## Amanyɛsɛm mu dzibew
Kwakwa 2025 mu no, Ghana mampanyin John Mahama paaw no dɛ Ɔmampanyin no fotufo wɔ Amanadze nsɛm ho.

## N'abrabɔ
Darko awar ntarpamnyi a wɔfrɛ no Ophelia Crossland. Wɔwɔ mba mbasiafo beenu.

## Abawdobɔdze

* Ɔno na odzii konyim wɔ 2015 Most Stylish Radio Personality of the Year wɔ Glitz Style Awards mu.
* Wɔpaaw no dɛ  2016 Male Fashion Celebrity Icon of the Year wɔ 2016 Ghana Fashion Awards mu. 
* Ɔno na odzii konyim wɔ 2017 Man of The Year Style Award (Most Fashionable Man of the Year) wɔ Exclusive Men of the Year Awards mu.

## mboaedze
Socrate Safo

**Socrate Safo** yɛ Ghananyi a ɔhwɛ ma woyi sen ahorow, ɔnankasa yɛ sen ahorow, na ɔsan yɛ panyin paara a ɔda Enyigyesɛm na adze ano wɔ National Commission on Culture(NCC) mu wɔ Ghana. Ɔyɛ nyimpa tsitsir papaapa wɔ wɔ Ghana sen ahorow a wɔdze Borɔfo kasa yɛ no mu na ɔno nye panyin a ɔda Move Africa Productions ano.

## Edwuma
Safo hyɛɛ ne sentwa edwuma ase ber a nna osiesie bea a woyi sen. Ahyɛse no, ɔkɔr fitadwuma ho ntsetsee dɛ daakye bi no ɔbɛyɛ fitanyi. Dɛm ber yi ara mu na ɔkɔree kotwaa sen a wɔtoo no dzin  *Ghost Tears* no, a annka gua koraa no. Sen yi na ɔbɛmaa sen ahorow  a nsamamfo ba mu dɛ agodzifo hyɛɛ ase firii. 

Nna Safo nye nyia nna ɔhwɛ nkitahodzi do wɔ Films Producers Association of Ghana. Odzii dwumason wɔ akyerɛw bi a VICE yɛe wɔ afe 2011 mu a wɔtoo no dzin *The Sakawa Boys* mu, a ɔkasae faa nsunsuando a Safo nyae wɔ Sakawa Nkabɔmu Kuw do wɔ Ghana. Safo kyerɛ dɛ fitsi afe 1988 reba no, oetum edzi dwuma ahorow wɔ sen na akyerɛw ahorow bɔbor ɔha.  Afe 2015 mu no, ɔtoow n'edwuma a ɔdze Movie Africa Studio mu osian 'Dumsor' ntsi.

Obiradzi bosoom no mu wɔ afe 2017 mu no, wɔyɛɛ Safo panyin paara a ɔda Enyigyesɛm na adze ano wɔ NCC Kan no dze, nna ɔno nye NCC kyerɛkyerɛwfo Panyin.

Esusow Aketseaba bosoom no mu wɔ afe 2020 mu no, Barbara Oteng Gyasi a nna ɔyɛ Soafo a ɔhwɛ Nserahwɛ, Amambra na Enyigyesɛm do yɛɛ no Film Classification Committee no hɔn Tsitsenanyi, a nna dɛm beesuomfo yi hyɛ Ghana national Film Authority ase. Siantsir a wɔdze tseew dɛm beesuomfo yi nye dɛ wɔbɔhwɛ sentwa edwuma no do ma eetu mpon so. Afe 2021 mu no, ɔdze bɔtoo gua dɛ ɔkɔ n'ahomgye mu wɔsentwa edwuma no mu.

## Abrabɔ
Safo awar basia a ɔdze Mercy. Ɔwɔ mbabanyin baasa na ɔbabaa kor. Ɔdɔm New Patriotic Party amanyɛkuw no.

## Abawdobɔdze Ahorow

## Mboaedze
Nikoletta Samonas

**Nikoletta Samonas** (a wɔwoo no Fankwa 1985) yɛ Ghananyi na Greecenyi a otwa sen na ɔsan yɛ mɔdel a ɔnoara hwɛ noho do. Dzin a nkorɔfo dze nyimno wɔ Engyidze edwuma no mu nye **Nikki Samonas**  na oedzi dwuma ahorow wɔ sen beberee mu. Owiee nsɔwdo so wɔ Holy Child High School na ɔkɔr esuapɔn ntsetsee wɔ Kwame Nkrumah University of Science and Technology mu.

## Nwomasua
Samonas kɔr ahyɛse skuul wɔ DEKS (Discipline, Excellence, Kindness, Service) International School a ɔwɔ Tema na ɔkɛgyee np nsɔwdo skuul mu ntsetsee wɔ Holy Child School na hɔ no okosuaa Visual Arts.

Ekyir no, ɔkɛgyee abɔdzin krataa wɔ Bachelor of Arts in Communication Design mu wɔ Kwame Nkrumah University of Science and Technology.

## Edwuma
Ɔnye ndwumakuw ahorow a wotwa ndzɛmba kɔ tɛlɛbihyɛnna adze do edzi dwuma a no mu kor nye CharterHouse a hɔ no ɔhwɛe dandaan dwumadzi a nna wɔato no dzin *Rythmz* no, Farm House Dwumakuw no so odzii dwumadzi ho kyeame wɔ dwumadzi bi a nna wɔfrɛ no *African Movie Review Show* do na TV Africa do so, ɔnoara na nna odzi anapa dwumadzi a ɔdze *Breakfast Live* ho kyeame.

## Ndwumakuw Ahorow A Ɔnye Hɔn Ayɛ Edwuma
Nikki Samonas yɛ Ghananyi a ɔka Kwame Annom ho a wodzii kan bɛyɛɛ UNHCR Goodwill hɔn ananmusifo. Dwumason a odzii wɔ hɔ nye dɛ nna ɔno na UNHCR LuQuLuQu ne kankɔ gyina no do.

## Dwumadzi Ho Kyeame Ahorow a Oedzi

* Afe 2019 mu women's Choice Awards
* Afe 2019 mu Golden Senetwa Abadobɔdze
* Afe 2019 mu Glitz Style Awards 
* Time With Celebs dwumadzi a ɔkɔ do wɔ TV3 do

## Sen Ahorow A Oepue Mu

* *Don Caritas*
* *Beyonce 1*
* *Beyonce 2*
* *War of Roses*
* *Desperate Measure* (2009) mu no nna ɔno nye Eva
* *Red Label*
* *Love and Bullets*
* *DNA Test*
* *Potato Potahto* (2017) mu no nna ɔno nye Marian
* *40 and Single* (2018) mu no nna ɔno nye Nelly
* *V Republic* (2014-15) mu no nna ɔno nye Gina
* *End of The Will* (2013) mu no nna ɔno nye Tracy
* *The Will* (2013) mu no nna ɔno nye Tracy
* *Single and Not Searching* (2022) mu no nna ɔno nye Serwaa
* *Coming To Africa* (2023)

### Television

* *Coffee Tea*
* *Tanko Villa*
* *All Walks of Life*
* *La Maison Chiq*
* *High Currency*
* *Inspector Bediako*
* *We Too*

## Abawdobɔdze Ahorow

## Mbɔdzembɔ Ho Abawdobɔdze
Afe 2019 mu 3G Awards ase na wɔbɔɔ n'abaw do wɔ dwumason a oedzi aboa Ghana sentwa na enyigyedze edwuma no.

## Mboaedze
Evans Hunter

**Evans Nii Oma Hunter** (wui Obiradzi 4, 2013) nna ɔyɛ Ghana sentwanyi a ɔagye dzin, ɔhwɛdofo,ɔkwankyerɛfo na senkyerɛwnyi a ɔboae ma  sentwa edwuma no kɔr do.

## N'ahyɛse Abrabɔ na ne nkyir
Evans Nii Oma Hunter, obi a wobu no wɔ Ghana edwindze  mu, wɔwoo no wɔ Nkran na  n’enyi bɛgyee sentwa ho fitsi ne mbafobermu. Ber a orinyin wɔ afe 1960  mu no, ber a nna amambra dwumadzi pii wɔ Ghana no, sentwabea a nna  hɔ yɛ hyew no nyaa no do nsunsuando kɛse. Dɛm edwindze a  ɔdze no ho hyɛɛ mu ntsɛm yi maa ne daakye edwuma, bea a obotum enya tum a  wɔ Ghana agodzi na sen edwuma no mu.

## Edwuma
Nna ɔyɛ Ghana Actors Guild (GAG) tsirtsenanyi fitsii afe 1989 kesi afe 1996 na ɔno na ɔdze Audience Awareness Artistic Organisation bɔbɔɔ adze na ɔno na ɔyɛ edwindze kwankyerɛfo.

Afe 1983 mu no, nna ɔyɛ ɔgofoba a ne dzin dze Addey wɔ sen a King Ampaw na nna ɔyɛ kwankyerɛfo wɔ agodzi no mu -ahwɛgor *Kukurantumi* mu. Afe 1988 mu no, nna ɔwɔ dwumadzi tsitsiriw dɛ Rashid wɔ ahwɛgor a John Akomfrah na nna ɔyɛ kwankyerɛfo a wɔfrɛ no *Testament* mu. Dwumadzi afofor a ɔda nsew a odzii mu akotsen nye Francis Essien a wɔyɛɛ no wɔ afe 1989 mu a  Kwaw Ansah na nna ɔyɛ kwankyerɛfo, ahwɛgor *Heritage* Africa mu, na Kokuroko wɔ 2006 King Ampaw  n'atosɛm a nna ɔyɛ kwankyerɛfo wɔ mu a wɔfrɛ *No Time to Die*, na no dwuma a odzii wɔ Kwaw Ansah n'agodzi a wɔtoo no dzin *A Mother’s Tears* mu.

## Ntobao na nkaadze
Hunter no ho nsunsuando no tserɛwee kɔr ekyir sen no dwumadzi ahorow; nna ɔyɛ ɔfotufo na ɔkandzifo so wɔ edwindze edwumayɛfo mu. Dɛ Ghana Actors Guild ne tsirtsenanyi fitsi afe1989 kɛpem 1996 no, odzii dwuma tsitsiriw dze boae ma Ghana sentwafo hɔn enyigye wɔ sentwa edwuma no mu tuu mpon na ɔboae ma ma edwindze edwuma no so kɔr do. Bio,ɔno na ɔdze  Audience Awareness Artistic Organisation a ɔboae ma wɔyɛɛ agor ahorow a no ho hia wɔ amambra kwan do. Ne gyedzi nye dɛ edze wo ho bɔto woara wo ho do no,Hunter mpɛn dodow no ɔnoara na ɔfa no dwumadzi nyina ho kaw, na ɔwɔ gyedzi bi dɛ "ɔsor boa hɔn a wɔboa hɔn ho". No wu wɔ afe 2013 mu no yɛ adzewher kɛse, naaso ne nkaa da ho tse hɔ, ɔkɔ do nya Ghana edwindzifo do nsunsuando na okenyan hɔn.

## Sini Ahorow

* *Kukurantumi* (1983) a ɔyɛ Addey
* *Nana Akoto* (1985)
* *Ama*
* *The Fortune Island*
* *Testament* (1988)  a ɔyɛ Rashid
* *Heritage Africa* (1989)  a ɔyɛ Francis Essien

* *No Time To Die* (2006)   a ɔyɛ Kokuroko

## Mboaedze
Kumawood

**Kumawood** yɛ ankorankor sentwa na abawdobɔ dwumakuw a ɔwɔ Kumase a ɔwɔ ɔman Ghana mu. Samuel Kwabena Darko na ɔdze bɔbɔɔ adze, Ghana Guadzinyi na odwumayɛnyi.

Kumawood hyɛɛ ase dɛ dwumakuw a kaw nnyi mu wɔ afe 2006 mu. Ɔno ekyir no, sentwa dwumakuw bi yii ne tsir, mprempren noara ɔbɛyɛɛ dwumakuw a nna obiara nyim wɔ Ghana. Kasa a nna wɔtaa ka yɛ Esuantse Twi na wɔkyerɛɛw no wɔ borɔfo mu so.
 
Kumawood wɔ tv prama, Kumawood TV, a ɔwɔ Muiti TV do, nna afei Kumawood abaɛfor efir ntsentan ɔ wɔayɛ no mpɛn bɔbor 100,000.
## Kumawood Sentwafo
Kumawood sentwafo a wɔagye dzin no na wɔka do no

- Kofi Adu (Agya Koo)

- Kwadwo Nkansah

- Bill Asamoah

- Nana Ama McBrown

- Emelia Brobbey

- Akrobeto

- Kyeiwaa

- Mercy Asiedu

- Vivian Jill Lawrence

- Ebenezer Donkor
## Mboaedze
Kwame Owusu-Ansah

**Kwame Owusu-Ansah** anaa **Kwame Owusu Ansah** (anaa **John William Kwame Owusu Ansah,** Mumu 9, 1972- Esusow Aketseaba 2, 2008)) nna ɔyɛ Ghana radio nsɛnkyerɛwnyi, sentwanyi, awensɛm kyerɛwfo, Nyimpa ntamu Ɔfotufo na kyerɛkyerɛnyi a ɔbɛyɛɛ sentwanyi a ɔdze n'enyimnyam taa Ghana sentwa dwumakuw no ekyir wɔ nkitahodzi ahorow a ɔnye Nigeriafo nyae na dwumadzi etsitsir wɔ Ghana sentwa edwuma no mu.

## N'ahyɛse Abrabɔ
Smart Owusu Ansah na Victoria Cosmos Gonsalves na wɔwoo Owusu-Ansah wɔ Alajo a ɔwɔ Nkran wɔ Mumu 9, 1967 mu.  to Smart Owusu Ansah and Victoria Cosmos Gonsalves on 9 December 1967.

## Edwuma
Owusu-Ansah appeared in about 60 movies before he died in 2008. He was also the Media Director of Madhaus Incorporation, a record label and a subsidiary of FNT Group of Companies (FNT Group).

Owusu-Ansah twaa sen bɛyɛ 60 ansaana oruwu wɔ afe 2008 mu. Nna ɔsan yɛ Nsɛnkyerɛw mu ɔkwankyerɛfo ma Madhaus Incorporation, dwumakuw bi a wɔkyer ndwom gu kasɛtse do na FNT Group of Companies (FNT Group) ne fa bi.

Owusu-Ansah somee dɛ  Public Relations Officer maa Asante Kotoko wɔ afe 2004 na 2005 ntamu na abadziekyir ma nkan bɔɔlbɔkuw no ne CEO a wɔfrɛ no  Major Yaw Larson.

## Sen ahorow
Sen ahorow na TV do dwumadzi a opuei wɔ mu:

* *A Stab in the Dark* (1999)
* *The Visitor* (1999) - George
* *End of the River*

* *Errors of the Past*
* *Wedding Day*
* *Jewels 1* (1999) - 2nd Elder
* *Jewels 2* (2000) -  Katawere
* *Remember Your Mother* (2000) - Linus
* *Lost Hope* (2000) - Doctor
* *Time* (2000) - Francis
* *Grace to Grass*
* *Married to a Witch* (2001) - Michael
* *Okukuseku 1,2,3&4*  (2001) - Sammy
* *That Day* (2001) - Mahama
* *Sika* (2001) - Adae
* *Tenterhooks* (2002) - Danny
* *Christ in Me* (2003) - Austine
* *Madam Joan (2004) - Freddy*
* *Holby City* (2005 TV Series) - Manu Sembene
* *Born Again*
* *Axe of Vengeance*
* *Spirit of Darkness*
* *Fortune Island*
 (TV series)
* *Frozen Emotion* (2006)
* *The Mighty One* (2007) - Antwi

## No Wu
Owui wɔ Esusow Aketseaba 2, 2008 osian epirakur a onyae wɔ kar akwanhyia bi mu wɔ Tema Motorway wɔ Accra ntsi.

## Dza osii wɔ n'ewufosom ase
Ber a wɔreyɛ n'ewufosom wɔ Obiradzi 14, 2008 no, "sɛ yeyi ne na a yenyim no dadaw no si nkyɛn a, na fofor bopuei wɔ hɔ a wɔfrɛ no, Madam Victoria Cosmos Gonsalves a ofi Atsiavi a ɔwɔ Frao Mantɔw no, bae bɛkaa dɛ Kwame yɛ ne ba. Miss Koffie dodow nyim dɛ ofi Cape Coast yɛɛ ɔyɛkyerɛ bi wɔ asɔr no ne paado hɔ, kekaamu dɛ Kwame yɛ ne ba". Maame no tsenaa radio do kyerɛɛ mu dɛ ɔwɔ dza ɔkyerɛ dɛ Owusu-Ansah a oenya no sor frɛ no yɛ ne ba. Ber radio nsɛnkyerɛnyi no bisaa no mbrɛ osii hyiaaa Owusu-Ansah n'egya no," Miss Koffie kaa dɛ nna ɔka nsordaafo ho na nna Kwame n'egya so ka nsordaafo kuw no ho ntsi wohyiae wɔ Burma Camp bea a nna hɔn nyina tse."Memenda Obiradzi 28, 2008 mu no, ndaawɔtwe pɛpɛɛpɛ a wɔdze siee Owusu-Ansah no ekyir no, ebusuafo yɛɛ nsɛnkyerɛwfo nhyiamu na wɔbɔɔ maame no ne nsɛm no gui.

## Mboaedze
Flower Girl (film)

**Flower girl** yɛ basiaba ɔtotow nhyiren petse famu ber a ayefor na no kun reba bea a wɔreyɛ ayeforhyia.

Flower girl botum asan ayɛ :

* basia bi a ɔtontɔn nhyiren wɔ kwan ho
* mbasiafo a wɔtow ndwom so, wotum frɛ hɔn flower girls, a nna ɔyɛ dzin a wɔdze ma ndwamamfo a hɔnho wɔ sor edwuma no mu wɔ China wɔ mfeha a otsia 19 no mu.
* yɛsan wɔ sen a ɔdze , Flower Girl (2013 film) a ɔyɛ Alatafo ɔdɔ ho sen a aserewsɛm wowɔ mu
* Flower Girl (a wɔyɛɛ no afe 2013 ), Filipino sen a aserewsɛm wɔ mu
* Sen a ɔdze Flower Girl (a wɔyɛɛ no afe 2025), a ɔyɛ Filipino sen a aserewsɛm wɔ mu
* The Flower Girl, yɛ North Korea sen a ɔfa ɔman no n'amanyɛsɛm ho a wɔyɛɛ no dɛ ahwɛgor ma nkorɔfo kɔhwɛɛ

## Mboaedze
AnimaxFYB Studios

**AnimaxFYB Studios** yɛ edwumakuw a oyi animehyɛn a Owura Francis Yushua Brown dze bɔbɔɔ adze.  Edwumakuw yi ka Ebibir mu anansesɛm wɔ animehyɛn kwan do ho. Wɔdze mfonyin nsesae ahorow, 2D na 3D animehyɛn nko dzi dwuma. Edwumakuw yi ayeyɛ animehyɛn ahorow a agyegye abawdobɔdze ahorow beberee.  No dwumadzi bi a ɔyɛe no nye dza odzi kan a Amazon Prime enyi gyee ho ma dɛm ntsi wɔfae dze dzii dwuma.

## Abakɔsɛm
Francis Y. Brown nye nyia ɔtseew AnimaxFYB Studios wɔ afe 2014 mu. Edwumakuw yi gyee Best Animation abawdobɔdze ahorow wɔ African International ase wɔ afe 2016 mu, Official Selection wɔ FESPACO na Indie Film Festivals wɔ afe 2017 mu, na Real Time International Film Festival ase so ɔgyee Best African Animation Film wɔ afe 2017 mu.

## Hɔn Dwumadzi Ahorow

* Ɔhen Agorkoli
* Ɔhen Ɔsɛe Tutu

## Ɔhen Agorkoli

Agorkoli noho asɛm no fa Awonafo hɔn akwantu a ɔmaa wokefir beebi fofor dɛ wɔrokɔhwehwɛ asetsenapa osian Notsiefo hɔn hen a nna ɔdze Togbe Agorkoli ntsi. Nkyɛ wɔwɔ hɔn asomdwee naaso ber bi durii a akekaakeka bi kɔr do ma ɔbɛyɛɛ ɔko kɛsenara wɔ Notsiefo no na Dogbofo no hɔn ntamu.

## Ɔhen Ɔsɛe Tutu
Animehyɛn a ɔyɛe faa Ɔsɛe Tutu ho no yɛ simba eduonu anan na ɔkasa fa mbrɛ Ɔsɛe Tutu koe gyee no nkorɔfo fii Denkyirafo hɔn nsamu ho. Nyia ɔhwɛ edwumakuw no ne sentwa do a, ɔdze Francis Y. Brown, kyerɛɛ dɛ hɔn a nna animehyɛn yi gyina agofomba etsitsir ebien do, a wɔnye Ɔsɛe Tutu na Ɔkɔmfo Anɔkye do.

## Mbɔdzembɔ Ahorow

* African  International  Film Festival(AFRIFF):Best  Animation abawdobɔdze- 2016
* Ghana UK Based Achievement (GUBA) Awards Animator of The Year abawdobɔdze - 2017.
* Ghana Movie Awards: Best Animation abawdobɔdze - 2018.
* Wɔbɔɔ ne dzin wɔ best short video abawdobɔdze no wɔ  Golden Movie Awards.
* Wɔbɔɔ ne dzin wɔ Africa Movie Academy Award ase dɛ obotum agye best animation wɔ afe 2015.mu
* Best Animation wɔ  Africa International Film Festival (AFRIFF) ase
* Best Animation wɔ Zulu African Film Academy Awards (ZAFAA) 
* Indie wise film festival faa  Animaxfyb hɔn dwumadzi dze dzii dwuma wɔ afe 2017 mu
* FESPACO Film Festival Official Selection - 2017.
* Real Time International Film Festival ase so ɔgyee Best African Animation Film abawdobɔdze - 2017.
* African International Film festival ase so wɔbɔɔ ne dzin dɛ obotum agye Best Animation  - 2018.
* Ghana Movie Awards ase so ɔgyee Best Animation wɔ 2018 mu.

## Mboaedze
Gold Coast Lounge

**Gold Coast Lounge** yɛ afe 2020 Ghana neo-noir sen a Pascal Aka a ɔno so yɛ sentwɛfo. Afoforo so a wɔka sentwa edwuma no ho bi nye, Alphonse Menyo, Adjetey Anang, Zynnell Zuh, Raquel.

## Tɔwbɔ
Gold Coast Lounge a John Donkor a ɔda kuw a wɔhwɛ krɔnobɔnsɛm do no na ɔyɛ hwɛdofo, yɛ bea  a nsɛmbɔndzifo a wɔwɔ Ghana a nna wɔyɛ etubrafo no enyi gye ho. osiandɛ ɔman no ne fahodzi rebɛn ntsi, aban fofor a ɔbae no ruhunahuna no dɛ obogu  Lounge no. Dɛm ber yi mu no, nna Donkor ankasa da efiadze, nna Donkor n'abedziekyirfo, Daniel na Wisdom na wɔhwɛ lounge no do.

Hɔn beenu nyina, Donkor tseew hɔn fi hɔn mbafobermu, annkyɛr biara na Daniel na Wisdom nyaa ɔtan maa a ɔtsenaa hɔ ara bɛpem dɛm ber yi . Donkor buu Daniel dɛ ɔyɛ n'adzedzinyi ara pɛr, na ɔmaa nyansah dzii n'enyim kan.

Sɛ woku hɔn baanodzinyi wie a, ɔwɔ dɛ panyin a ɔwɔ hɔn mu no bedzi hɔn enyi, afei ɔsɔrtsia na ndzebɔnyɛnsɛm ho nhwehwɛmu hyɛ ase.

## Agofomba

* Alphonse Menyo dɛ Daniel
* Pascal Aka dɛ Wisdom
* Raquel Ammah dɛ  Rose
* Fred Nii Amugi dɛ  Inspector Adwene Mu Ti
* Adjetey Anang dɛ  John Donkor
* Akofa Edjeani Asiedu dɛ  Auntie Adjoa
* Gideon Boakye dɛ  Yaw
* Etta JoMaria dɛ  Daniel's Sister
* Cina Soul dɛ  Ama
* Zynnell Zuh dɛ  Akatua

## Abawdobɔdze
Afe 2019 mu no, sen no nyaa abawdobɔdze awɔtwe wɔ Ghana Movie Award na ɔsan so nyaa abawdobɔdze esia wɔ Golden Movie Awards wɔ afe 2020 mu.

--Mboaedze==
Abena Amoah

**Abena Amoah** ka Ghana mbasia a wɔyɛ sikakorabea edwuma na sikasɛm ho efotufo a wodzii kan no mu kor. Wɔ  Ɔbɛsɛ 15, 2020 no, wɔpaw no dɛ Ghana Stock Exchange no hwɛdofo abadziekyir. Wɔ dɛm dzibew yi mu no Ms. Amoah na ɔhwɛ Exchange no edwumayɛ dwumadzi ahorow do na ɔboa edwuma no hwɛdofo panyin no so ma ɔkyerɛkyerɛ Exchange no edwumayɛkuw no nhyehyɛɛ na nhyehyɛɛ ahorow mu na ɔdze dzi dwuma. Ansaana wɔbɛpaw dɛm edwuma no ho tam no, nna Abena yɛ edwumayɛnyi panyin wɔ Baobab Advisors, sikasɛm ho afotu edwumakuw bi a ɔhyehyɛɛ no. Amoah ayɛ edwuma wɔ Wapic Insurance Limited (Ghana), Access Bank Limited (Ghana) na The African Women's Development Fund no mpanyimfo kuw mu.Onyaa Newmont Gold Ghana Abadobɔdze a ɔkorɔn sen biara wɔ Ɔman Mbabun Abadobɔdze mu wɔ afe 2006 mu. Na wɔkyerɛw no dɛ WomanRising Mbea Edwumayɛfo 100 a Wɔda Nsow Sen Biara wɔ Ghana wɔ afe 2016 mu no mu kor.
John Kufuor

**John Kofi Agyekum Kufuor** (wɔwoo no wɔ Mumu 8 , 1938) ɔyɛ Ghana amanyɛnyi a ɔbɛyɛɛ Ghana Ɔmampanyin a ɔtɔ do du fitsi 2001 kesi 2009. Nna ɔyɛ Panyin a otsia enum wɔ   the African Union fitsi 2007 kesi 2008 na ne nkunyim a odzii wɔ  John Atta Mills do no wɔ  Jerry Rawlings' ne mpɛn ebien do no kyerɛ tum a odzi kan wɔdan wɔ  Ghana wɔ kabi ma menkabi amambu amanyɛkuw mu.
Nkyekyεmu:Nnyimpa a hɔn tse ase
Nkyekyεmu:Amanyɛfo
Nkyekyεmu:Ghana Amanyɛnyi
Kofi Siriboe

**Nana-Kofi Siriboe,** ( Ebɔw, 2, 1994 na wɔwoo no) yɛ Amereka senetwayi. Dzin a dodowara dze nyim no nye Ralph Angel Bordelon wɔ sene a wɔfrɛ *Queen* *Sugar* (2016 - 2022). Ɔasan etwa sene bi a wɔfrɛ *The Longshots* (2008) na *Girls Trip* (2017).
Elizabeth Asiedu

**Elizabeth Asiedu** yɛ sikasɛm ho ɔbenfo wɔ Kansas University mu.  Wayɛ nhwehwɛmu a ɛfa amannɔne mmoa, amannɔne sika a wɔdze bɔto mu (FDI), na banyin na basia ntamu ebusuabɔ ho nhyehyɛɛ. Ɔyɛ obi a ɔhyehyɛɛ Association for the Advancement of African Women (AAAWE), na sesieara  ɔyɛ ekuw ne panyin. Asiedu yɛ Journal of African Development no samufo.

## Mboaedze
Mohammed Kudus

**Mohammed Kudus** (wɔwoo no  Ɔbɛsɛ 2,2000) yɛ Ghana bɔɔlbɔfo a ɔyɛ edwumadzen a ɔbɔ Finimfin bɔɔlbɔfo a ɔtow hyɛ anaa nifa do bɔfo ma Premier League kuw Tottenham Hotspur na Ghana ɔman kuw.
Morissanda Kouyaté

**Morissanda Kouyaté**, ɔyɛ Guinean eduryɛ ho datser na nyimpa ɔko tsia mbasiafo hɔn mbasiayɛ a wotwa. Ɔyɛɛ atsefisem edwuma no wɔ mfe beberee ekyir no, wɔpaw no dɛ Ɔsoafo a Ɔhwɛ Amanɔne nsɛm do, wɔ aman aman ntamu nkitsahodzi, mekyerɛ , African Integration and Guineans  Ɔbɛsɛɛ, 2021.

## Mboaedze

Nkyekyεmu:Nnyimpa a hɔn tse ase

Nkyekyεmu:Guinea Amanyɛnyi
Thorsten Heins

**Thorsten Heins** (wɔwoo Mumu 29, 1957) ɔyɛ German-Canada guadzinyi na nkan Panyin a ɔda BlackBerry edwumakuw no ano. Ɔdze ne dzibew a ɔyɛ Panyin a ɔda BlackBerry edwumakuw no ano ma John Chen bɛhyɛɛ n'ananmu wɔ Ɔberɛfɛw 4, 2013. Ekyir no ɔbɛyɛɛ Powermat Technologies Panyin. 

## Nwomasua na Ahyɛse Bra

Wɔwoo Heins wɔ Gifhorn, a ɔwɔ Germany wɔ afe 1957 mu. Onyaa abɔdzin krataa wɔ science na physics mu wɔ University of Hannover.  
Nkyekyεmu:Nnyimpa a hɔn tse ase
J. B. Danquah

**Joseph Kwame Kyeretwie Boakye Danquah** (Mumu 18, 1895 - Kwakwar 4, 1965) Nna ɔyɛ Ghananyi amanyɛnyi, nwomanyimnyi, nyimpa ɔdɔ England amambra, mbrayɛnyi na ɔmampanyin. Nna ɔyɛ amanyɛnyi ana Ghana ndzido no na ndzido n'ekyir no so, a nkan no ɔyɛ Gold Coast.

N'amanyɛ dwuma mu no, nna Danquah yɛ nkorɔfo a wɔkotsia Ghana Ɔmampanyin na fahodzi panyin Kwame Nkrumah tsia no a ɔkaa dɛ ɔdze mbra bi a ɔfa ɔmamboe nsɛm wɔ ne bra ekyir no. Waston ananmusinyi daa Danquah edzi dɛ ɔyɛ nyimpa wobu no paa wɔ Gold Coast amanyɛsɛm mu wɔ 1948 Nkran ɔko no mu.

## Ɔbra Ahyɛse na Nwomasua
J. B. Danquah wɔwoo no Mumu 18, 1895 wɔ kurow bi wɔfrɛ no Bempon a ɔwɔ Kwahu a ɔwɔ Boko Mantɔw mu wɔ Ghana (Dɛm ber no Gold Coast). Ofir adzehyefie a ɔyɛ Ofori Panyin Fie, nna wɔdzi Akyem nkurow do, na Ghana ebusuakuw a wɔakye dzin wɔ Ghana amanyɛsɛm no mu kor. No nua panyin nye Nana Sir Ofori Atta a odzi kan na ne ba nye senetwanyi Paul Danquah.

Ber a odur mfe esia no, Danquah hyɛɛ skuul ase wɔ Basel Mission Skuul wɔ Kyebi. Ɔkɔr Basel Mission Nsɔwdo Skuul wɔ Begoro. Owie no nsɔwhwɛ pɔn esuon wɔ 1912 mu no, Vidal J. Buckle a ɔyɛ mbfrayɛnyi, sɔfo maa no edwuma a ɔmaa onyaa ahomka wɔ mbrayɛ edwuma no mu.

Ber a otwaa no mbra nsɔhwɛ no wɔ 1914 wie no, Danquah bɛyɛɛ edwuma wɔ Kɔɔto Baatan dze ma Gold Coast, a ɔmaa no. Iyi maa no osuahun ma no nua Nana Sir Ofori Atta I a ɔabɛyɛ ɔhen mfe ebien ekyir dɛ kyerɛkyerɛfo dze ma Kyebi Ɔmanhen atsenankugua. No nua no nyaa nsunsuado wɔ no do no, Wɔfaa Danquah dɛ kyerɛwkyerɛfo abadziekyir dze ma Boka Mantɛw mu Nananom Ahemfo hɔn nhyiamu a n'ekyir no wontsintsim do dɛ ɔmbɛyɛ Boka Mantɔw mu Nananom Ahemfo hɔn Atsenae. Ne nyimdzee nyaa nsunsuando ma no nua banyin dze no kɔr Britain dɛ onkosua mbra wɔ afe 1921 mu.   

Ber a odzii nkogu ebien ekyir dɛ obenya mu wɔ London Osuapɔn no, Danquah twaa no 1922 na ɔmaa no nyaa kwan wɔ London Osuapɔn mu dɛ Filɔsɔfi osuanyi. Onyaa no B.A degree wɔ afe 1925 mu, odzii nkunyim wɔ John Staurt Mill abadobɔdze wɔ Filɔsɔfi a ɔfa adwen ho. Ɔkɔr do kɛyɛɛ no Dɔkota wɔ Filɔsɔfi degree a owiei mfe ebien ntamu a ɔdze buukuu bi a ɔtooo no dzin . Ɔbɛyɛɛ nyimpa a odzikan wɔ Afrikan Anee a onyaa Dɔkota Degree wɔ British Osuapɔn. Ber a ɔreyɛ edwuma wɔ no nhwehwɛmu buukuu no ho no, owuraa esuafo edwumakuw no ho na  wɔfrɛɛ no wɔ mbrayɛdwuma mu wɔ afe 1926 mu.   

## Mboaedze

Nkyekyεmu:Ghana Amanyɛnyi
Nkyekyεmu:Ghanafo a Woewu
Edward Akufo-Addo

**Edward Akufo-Addo** JSC (26 Obiradzi 1906 – 17 Ayɛwoho 1979) yɛ Ghana amanyɛnyi na mbranyimfo.

## Mboayɛdze
Emmanuel Obetsebi-Lamptey

**Emmanuel Odarkwei Obetsebi-Lamptey** a nna dodow noara frɛ no Liberty Lamptey, (Ɛbɔwbira 26, 1902-Sanda 29, 1963) yɛ amanyɛnyi wɔ ber a Ngyiresi Abrɔfo no dzi hɛn do wɔ nkaano Ghana sika mbewdo. Nna ɔyɛ Amanyɛkuw a wɔfrɛ no United Gold Coast Convention(UGCC) no mu mba no kor. Nna ɔyɛ NPP amanyɛnyi bi a wɔfrɛ no Jake Obetsebi Lamptey n'egya. Odzii edwumason wɔ nkaano Akɛsefo Esia (Big Six) kuw no mu papaara yie. Ɔnan n'edwumapa ntsi ɔmaa ɔdaa nsew paa yie wɔ kuw no mu. Nna ɔyɛ ɔkokodurfo, ɔfaa n'akokodur do hyɛɛ ne mamfoe nkuran ma wɔnyaa enyidado mapa.Nna ɔyɛ ɔkandzifo a dwuma biara wɔdze hyɛɛ ne nsa no odzii no yie ntsi, ɔdze nsesa papa baa hɛn amanyɛsɛm, hɛn daada asetsena mu nna hɛn ho ntamu  nkitsahodzi a nna obotum ama Ghana aagye ne faahodzi eefi Abrɔfo no nsamu. Pii noara so na wodzii ntokwaano dɛ, sɛ yɛyi Dr. Kwame Nkrumah si nkyɛn a, kuw mba nkaa no nyina mmfata abawdobɔ osiandɛ woenndzi dwuma tsitsir biara ammboa wɔ ɔman yi ne faahodzi gye ber no mu wɔ ndɛ Ghana.
Kojo Dadson

**Emmanuel Kojo Dadson** ( a wɔwoo no afe 1953 a ofii mu Kwakwar 9, 2021) yɛ sentwanyi, ɔdze ne sika yɛ sen ba abɔntsen, na ɔsan yɛ ɔdwontonyi so.

Kojo Dadson, a ɔyɛ sentwanyi a wɔagye dzin ara yie, a wɔwoo no too bea a amambra na amandze wɔ ara ma dɛm ntsi ɔnam do ma ɔdze noho kɛhɛɛn edwindze mu. Onyinii wɔ Nkran, na hɔ na ɔkɔr skuul ahorow a agye dzin no mu bi. Ber a odzii mfe awɔtwe no, ɔnye no nuanom nyina kopuee mu wɔ London , na hɔ na ɔkɔsɔɔw no ntoado skuul adzesua do wɔ aban no skuul a ɔdze Grenville College a ɔwɔ England N'anaafo atɔe afamu, a odzii dwumason wɔ n'edwuma a ɔfae no mu. 
Dadson n'enyi a ɔgyee sentwa edwuma no ho daa edzi ber a nna osuar koraa no, na ɔnam do ma nna ɔdze noho hyɛɛ ahwɛgor ahorow a wɔyɛɛ no skuul mu na dwumadzi afofor a ɔmmfa skuuldan mu adzesua ho mu na iyi boae ma n'akyɛdze a ɔwɔ no nyinii ara yie. Bea a ɔhyɛɛ no nwomasua ase no toow fapem a ɔmaa ɔdze noho kɛhɛɛn enyigyedze edwuma mu ekyir no.
James Emman Kwegyir Aggrey

**James Emman Kwegyir Aggrey** ( Ɔbɛsɛɛ 18 1875 – EbƆbira 30 1927) nna onyim nwoma,sɔfo, na kyerɛkyerɛnyi. He was an influential proponent of pan-Africanism.
John Atta Mills

**John Evans Fiifi Atta Mills** ( Ayɛwoho 21,1944 – Ayɛwoho 24,2012) nna ɔyɛ Ghana mampanyin na mbranyimfo a ɔyɛɛ Ghana ɔmampanyin a ɔtɔ do 11 fitsi afe 2009 kesii dɛ owui wɔ afe 2012. Ɔhyɛɛ no ​​dzibew no ase wɔ Sanda 7,2009, osiandɛ odzii amanyɛkuw fofor mu kandzifo Nana Akufo-Ado do nkonyim wɔ... 2008 Ghana ɔmampanyin abatow no mu. Nkan no nna ɔyɛ ɔmampanyin abadziekyir a ɔtɔ do ebiasa fitsi 1997 kesi 2001 wɔ Ɔmampanyin Jerry Rawlings ase, na osii akan wɔ afe 2000 na 2004 ɔmampanyin abatow mu dɛ franktunyi dze ma National Democratic Congress (NDC) a woenndzi nkunyim. Ɔno nye Ghana ɔmanpanyin a odzi kan a owui wɔ ber a ɔtse egua do.

## Mboaedze
Gideon Boako

**Gideon Boako**  (Wɔwoo no Mumu 16, 1983) ɔyɛ Ghananyi Sikasɛm ɛkɔnomist na amanyɛnyi. ɔyɛ mbrahyɛbaguanyi dze ma Tano Etsifi Ghana Abatow mpasuar. Ogyinaa Abatow mpasuar no hɔn ananmu wɔ Ghana mbrahyɛbagua a ɔtɔ do akron wɔ NPP dzin mu.

## N’abrabɔ Ahyɛse na Nwomasua
Gideon Kitsa Ph. D. Wɔ Sikasɛm, osuaa nwoma wɔ Sikasɛm ɛkɔnɔmist mu wɔ Witwatersrand Osuapɔn mu. Onyaa Master’s Degree ebien wɔ Sikasɛm mu a ɔyɛ M.Phil. na MBA, fir Kwame Nkrumah University Of Science and Technology mu. Yɛdze bi reka ho no, okitsa Charter Holder wɔ Financial Economist mu (Ch.FE). Owiei abodzin krataa nwomasua wɔ Financial Engineering na na yerisiw ɔhas ano wɔ Columbia Osuapɔn mu na Sikasɛm guadzi wɔ Yale Osuapɔn mu.

## Edwumayɛ
Seseiara Gideon Boako som wɔ Ghana Economi Management Team ( EMT) dɛ fotufo wɔ Mampanyin ne tsenabew na dɛ ɔyɛ Ghana Mampanyin abadziekyir no kasamafo. ɔyɛ NPP amanyɛkuw ba na seseiara woeyi k dɛ Tano Etsifi Ghana Abatowmpasoa a ɔwɔ Ahafo Mantɔw mu no hɔn mbrahyɛbaguanyi.

## Amanyɛsɛm
Sanda bosoom no da a ɔtɔ do eduonu esuon wɔ afe 2024 mu no, Boako dzii nkonyim wɔ Thano Etsifi NPP hɔnho ambatow na onyaa amba 444 tsiaa Freda Prempeh a onyaa amba 221. Dɛm nkonyimdzi maa no gyinaa wɔ NPP dzin mu wɔ 2024 Mbrahyɛbagua ambatow mu.

Mumu 2024 mu no, ogyinaa wɔ Ghanafo nyinara Ambatow dɛ mbrahyɛbaguanyi wɔ Tano Etsifi Ghana mbrahyɛbagua Abatowmpasoa. Boako nyaa amba 21,127, odzii nkonyim wɔ nyimpa a ɔnye no nkotsee gyinae a wɔfrɛ no Pious Opoku a ofi NDC mu.

## N’abrabɔ Mu Nsɛm

Sanda bosoom no da a ɔtɔ do 21 wɔ afe 2024 mu no ɔwar Belinda. Wɔwoo no Mumu 16, 1983. Osuaa adze Kwame Nkrumah University of Science and Technology, hɔ na ɔyɛɛ no BDC wɔ afe 06-2008, MBA wɔ afe 05-2014 na Mphil wɔ afe 12-2012.

## Mboaedze

Nkyekyεmu:New Patriotic Party amanyɛfo
Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2021-2025
Nkyekyεmu:Ghana Mbrahyɛbaguafo 2025–2029
Frederick Addy

**Frederick Addy** yɛ amanyɛnyi na mbrahyɛbaguanyi ma Suaman, Ghana. Nana Akufo-Addo na ɔpaw no dɛ Ɔpanyin abaanodzinyi fofor a ɔhwɛ sikasɛm na Sikasɛm Ho Nsɛnsɛm do. Wɔpaw Addy dɛ NHIA Sikasɛm ne sikasɛm ho dawurbɔ do panyin fofor.

## Nwomasua
Addy nyaa n'abɔdzin nkrata (Diploma) wɔ Basic Education wɔ Jackson Kɔlege (WINNEBA). Ɔsan so kura Nyansapɛ Kɛse bi (Master of Science Degree ) a ɔwɔ Kwame Nkrumah Suapɔn a ɔhwɛ Nyansahu na Mfiridwuma (Kwame Nkrumah University of Science and Technology) do.

## Mboayɛdze
Kofi Benteh Afful

**Kofi Benteh Afful** yɛ Ghana amanyɛnyi. Ɔyɛ Mbrahyɛbaguanyi wɔ Ghana ma Sefwi Wiawso. Ɔyɛ National Democratic Congress (NDC) no mu nyi

## Abrabɔ ahyɛase na nwomasua
Benteh fir Sefwi Boako mu na wɔwoo no wɔ bosom Kwakwar da ɔtɔ do 24, afe 1980 mu. Onyaa nye Nwomasua Ho Adansedzi krataa wɔ afe 1996 mu. Ɔsan so nyaa nye Ntoado Skuul abɔdzin krata (Senior Senior Secondary School Certificate - SSSCE). Owiee Cape Coast adzesua abodin krataa wɔ guadzi (bachelor's degree in commerce) mu.

## Mboayɛdze
Mohammed Haruna

**Mohammed Haruna** (Wɔwoo no Fankwa 6, 1986) Ɔyɛ Ghananyi amanyɛnyi na Mbrahyɛbaguanyi dze ma Asunafo Etsifi Abatow mpasuar a ɔwɔ Ahafo Mantɔw mu. Ogyinaa Abatow mpasuar no ananmu wɔ mbrahyɛbagua a ɔtɔ do Akron wɔ Ghana amambu a ɔtɔ do anan no dɛ NDC kuw ba.

## Ahyɛse Bra Na Nwomasua
Mohammed Haruna kɔr skuul wɔ Anglican Nsɔwdo skuul a ɔwɔ Kumase, hɔ na okenyaa S.S.S.C.E wɔ 2004 mu. Ekyir yi onyaa Bachelor of Science degree in marketing fir University of professional Studies a ɔwɔ Nkran wɔ afe 2009 mu. Afe 2016 mu no, owiee Commonwealth Executive Master of Business Administration (CEMBA) adzesuadze wɔ Kwame Nkrumah University of Science and Technology.

## N'edwumayɛ
Mohammed Haruna yɛ National Democratic Congress (NDC) na seseiara ɔyɛ Mbrahyɛbaguanyi dze ma Asunafo Etsifi Abatowmpasoa a ɔwɔ Ahafo Mantɔw mu. Ansaana ɔrobɔkɔ Mbrahyɛbaguafie no, Haruna soom dɛ Mansin ntoonyi na ekyir yi dɛ Mantɔw ntotoonyi wɔ ɔmanmu Mbaabun Tumdzi a ɔwɔ Ghana.

Afe 2024 mu no, Mohammed Haruna nyaa amba 34,083 dze dzii Evans Bobie Opoku a nna ɔyɛ mbrahyɛbaguanyi dze ma New Patriotic Party (NPP)kuw  na Ɔsoafo abadziekyir a ɔhwɛ Mbaabun na Agordzi ho no do nkonyim, a onyaa amba 25,101. 

### Mbrahyɛbaguafie Kuw Ahorow
Ɔsom wɔ Mbrahyɛbaguafie dɛ ɔka Edwuma na Adansi kuw ho na Eguamutsena ekyir ma Adzetɔn kuw.

## Mboaedze

Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2021-2025
Nkyekyεmu:Ghana Mbrahyɛbaguafo 2025–2029
Nkyekyεmu:National Democratic Congress (Ghana) amanyɛfo
Philip Fiifi Buckman

**Philip Fiifi Buckman** yɛ Ghana amanyɛnyi na ɔyɛ mbrahyɛbaguanyi ma Kwesimintsim, Ghana. Ɔka National Democratic Congress (NDC). Onyaa nkonyim a odzi mu wɔ Kwesimeimtsim ambatow mpasua no mu wɔ afe 2024. 

## Abrabɔ ahyɛase
Wɔwoo no Wukuda, bosoom Kwakwar da ɔtɔ do 28, afe 1973.

## Nwomasua

## Mboayɛdze
Charles Asiedu

**Charles Asiedu** (wɔwoo no Obiradzi 23, 1987 wɔ Dwomo) ɔyɛ Ghananyi amanyɛnyi a ɔka mbrahyɛbagua a ɔtɔ do akron wɔ Ghana Amambu a ɔtɔ do anan noho na ogyinaa Tano Anaafo (Ghana mbrahyɛbagua mbabtowmpasoa) wɔ Ahafo Mantɔw mu. Ɔka National Deemocratic Congress ho.

## Amanyɛsɛm

### NDC 2023 hɔnara mbrahyɛbagua nyiyimu ambatow
Charles Asiedu gyinaa National Democratic Congress hɔnara nyiyi ambatow no na ɔdze amba 698 dzii nkonyim wɔ nyimpa a ɔbɛn no Nana Prempeh a onyaa amba 281 do.

#### 2024 Ghanafo Nyina Ambatow
Mr. Asiedu gyinaa Tano Anaafo Abatowmpasoa no mbrahyɛbagua egua no wɔ National Democratic Congress dzin mu wɔ 2024 Ghanafo Nyina Ambatow mu na ɔdze amba 20,056 a ɔkyerɛ ɔha mu nkyekyɛmu 50.78% dzii nkonyim. Odzii nkonyim wɔ New Patriotic Party ananmusinyi Benjamin Yeboah Sekyere a onyaa amba 19, 061 a ɔkyerɛ ɔha mu nkyekyɛmu 48.27% do na kwantsenkor Kofi Nti Christopher a onyaa amba 375 a ɔkyerɛ ɔha mu nkyekyɛmu 0.95%.

## N'abrabɔ Mu Nsɛm
N'awofo nye Johnsson Asiedu Nketsia a ɔyɛ NDC ɔmanmu eguamutsenanyi na Owurayer Vida Adomah. Ɔwɔ enuanom enum: Amma Addae Nketiah, Kwaku Asiedu Nketiah, Yaa Asantewaa Nketiah, Afia Afra Nketiah na Kwame Boateng Nketiah. Ɔyɛ Kristosomnyi.

## Mboaedze

Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2025–2029
Nkyekyεmu:National Democratic Congress (Ghana) amanyɛfo
Joseph Azumah

**Joseph Azumah** (wɔwoo no Ebɔwbira 15, 1988) ɔyɛ Ghananyi Amanyɛnyi na ɔka National Democratic Congress ho. Ogyina mu ma Akrofuom abatowmpasoa a ɔwɔ Esuantse Mnatɔw mu wɔ mbrahyɛbagua a ɔtɔ do akron wɔ Ghana amambu a ɔtɔ do anan ho.

## N'abrabɔ Ahyɛse Na Nwomasua
Wɔwoo Azumah wɔ Obiradzi 15, 1988. Ofi Zebilla kurow bi a ɔwɔ Etsifi Boka a ɔwɔ Ghana. Ɔkɔr Skuul wɔ Mensonso D/A JHS na Mbofraber mu dɛ ɔrekɛnya no Basic Education Certificate Examination (B.E.C.E) wɔ afe 2005. Otuaa no nwomasua do wɔ Kumase Nsɔwdo Tɛknikal Skuul hɔ na onyaa Tɛknikal Abodzin krataa. Ɔtoaa no nwomasua do kɔr Oguaa Osuapɔn hɔ na okenyaa diploma na degree wɔ Management Studies wɔ age 2016 na 2018 mu ndzidzi do. Seseiara ɔretsiw no Bachelor of Law wɔ Presbyterian University College.

## Mboaedze

Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2025–2029
Nkyekyεmu:National Democratic Congress (Ghana) amanyɛfo
Robert Wisdom Cudjoe

**Robert Wisdom Cudjoe** yɛ Ghana amanyɛnyi a ɔsom dɛ mbrahyɛbaguanyi ma Prestea-Huni Valley Ambatow mpasua.

## Abrabɔ ahyɛase na nwomasua
Wɔwoo Cudjoe wɔ bosoom Obiradzi da a ɔtɔ do nsia (6), afe 1965 mu. Ofir Aboso Nsuaem a ɔwɔ Ghana Atɔe Mantɔw mu. Ɔsan so somee dɛ mansin panyin (DCE) fir afe 2008 kesi 2016.

Okura MA Human Resource Management, a wɔdze hyɛɛ no nsa wɔ afe 2005 mu; ɔsan so wɔ B.ED. wɔ apɔwmudzen (B.ED. in Psychology Education) ho nsɛm mu, a wɔsan so dze maa no wɔ afe 1998 mu.

Cudjoe san wɔ Diploma wɔ Art ( Religion), a ɔgyee no wɔ afe 1997 mu na Anyɛnkofo (HRM) wɔ afe 2019 mu. Ɔwɔ A na O levels abɔdzin krata nyina, a wɔdze maa no wɔ afe 1988 na 1986 mu.

## Adɔyɛ
Ɔwɔ bosoom Ɔberɛfɛw da a ɔtɔ do du-ebien 12, afe 2023 no, ɔdze mfir a wɔdze pam adze na Ghana sidi 1,000 ma Bogoso mbaa adzipamfo dwumadzibea dɛ ɔbɔboa hɔn a wɔyɛ adzipam adzesua dwumadzi ahorow no.

## N'abrabɔ
Robert Wisdom Cudjoe yɛ kristonyi. 

## Mboayɛdze
Godwin Animli Dzogbazi-Dorani

**Godwin Animli Dzogbazi‑Dorani** (wɔwoo Ebɔw 25, 1982) ɔyɛ Ghananyi amanyɛnyi na mbrahyɛbaguanyi dze ma Adansi Asokwa Abatowmpasoa a ɔwɔ Esuantse Mantɔw mu. Ogyinaa National Democratic Congress (NDC) dzin mu wɔ Mbrahyɛbagua a ɔtɔ do akron wɔ Ghana Amambra a ɔtɔ do Anan no mu.

## Ɔbra Ahyɛse Na Nwomasua
Dzogbazi‑Dorani wɔwoo no Yawda, Ebɔw 25, 1982, a ɔwɔ Mafi-Devine a ɔwɔ Ghana. Onyaa Bachelor of Education degree fir Simpa Nwomasua Osuapɔn mu.

## Amanyɛsɛm
Dzogbazi‑Dorani gyinae na odzii nkonyim wɔ Adansi Asokwa egua no wɔ Mumu, 2024 hɛn nyina ambatow no, odzii nyimpa a ɔasom akyɛr paa K.T Hammond a ofi New Patriotic Party (NPP) mu. Ɔdze amba 14,229 tsiaa HHammond no 13,275.
## Mboaedze

Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2025–2029
Nkyekyεmu:National Democratic Congress (Ghana) amanyɛfo
Collins Adomako-Mensah

**Collins Adomako-Mensah** (wɔwoo no Ɔberɛfɛw 2, 1983) ɔyɛ Ghananyi amanyɛnyi na ɔka New Patriotic Party. Ogyinaa Afigya Kwabre Etsifi Abatowmpasoa wɔ mbrahyɛbagua awɔtwe wɔ Ghana Amambu a ɔtɔ do Anan no mu.

## Ɔbra Ahyɛse Na Nwomasua
Wɔwoo Adomako Mensah wɔ Ɔberɛfɛw 2, 1983 na ofi Boaman Maase a ɔwɔ Esuantse Mantɔw mu. Ɔkɔr Baser Mbanyimfo Nsɔwdo Skuul a ɔwɔ Legon dɛ no nsɔwdo Skuul. Onyaa Bacelor of Arts degree wɔ Banking na Finance  na Executive Master of Business Administration wɔ 2007 na 20216 ndzidzi do mu na Master of Arts in Economics wɔ Ghana Osuapɔn a ɔwɔ Legon.

## Edwumasɛm Na Amanyɛsɛm
Adomako-Mensah nye Sikakorabea edwumakuw bi tse dɛ GCB, Fidelity bank dɛ ntotoonyi abadziekyir, sikakorabew tsewnyi hokanyi na nkitahodzi ntotoonyi na ɔyɛ New Patriotic Party kuwba. Ber a 2020 NPP mbrahyɛbagua hɔnho ambatow no mu no, Adomako-Mensah per Afigya Kwabre Etsifi ambatow no tsiaa Mbrahyɛbaguanyi a nna osi do no, Nana Marfo Amaniampong na odzii nkonyim. 2020 Ghanafo nyina ambato mu no, Adomako-Mensah dze amba 20,441 a ɔkyera ɔha mu nkyekyɛmu 65.75 dzii nkonyim tsiaa nyimpa a ɔnyue no reper a ofi NDC mu Emmanuel Jackson Agumah a onyaa amba 10646 a ɔkyerɛ ɔha mu nkyekyɛmu 34.25% wɔ amba no nyina mu.

Ɔberɛfɛw, 2021 mu no, Adomako-Mensah kyɛɛ nkontaabu ndzɛmba na ndzɛmba ahorow bi maa esuafo a worobewie skuul wɔ Afigya Kwabre Etsifi Abatow mpasoa a ɔwɔ Esuatsen Mantɔw mu.

### Ekuwekuw
Adomako-Mensah ka sikasɛm kuw ho na afei ɔka apɔwmudzen kuw ho.

## N'abrabɔ Mu Nsɛm
Adomako-Mensah yɛ Kristosomnyi. N'awofaase nye Albert Kan-Dapaah.

## Ntsinoahyew
Afe 2020 mu no, wɔkaa too nodo dɛ ɔdze noho afɔrfɔr sikawia a ɔsombo Sider 264,094. Ɔmaa obi sika a nna ɔyɛ Gen X Trading Company Limited dze kɔr n'edwumakuw mu bi ber nna ɔyɛ sikasɛm ho hwɛdofo ma dɛm edwumakuw no. Ɔyɛɛ iyi fir 2016 kɛpem 2017 ber ɔammbɔ obiara amandzɛɛ anaa obiara nnyim ho hwee.

## Mboaedze

Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2025–2029
Nkyekyεmu:New Patriotic Party amanyɛfo
Ebenezer Kwaku Addo

**Ebenezer Kwaku Addo** (wɔwoo no Esusow Aketseaba 13, 1987) ɔyɛ Ghananyi amamnyɛnyi a ɔka mbrahyɛbagua a ɔtɔ do akrɔn wɔ Ghana Amambu a ɔtɔ do anan no ho na ogyinaa Asutifi Etsifi Ghana mbrahyɛbagua Abatowmpasoa a ɔwɔ Ahafo Mantɔw mu. Ɔka National Democratic Congress ho.

## Amanyɛsɛm

### 2020 Ghanafo Nyina Ambatow
Addo gyinaa Asutifi mbrahyɛbagua egua no wɔ National Democratic Congress dzin mu wɔ 2020 Ghanafo nyina ambatow mu na odzii nkogu maa Patrick Banor a ofi New Patriotic Party mu dze amba 16,452 a ɔkyerɛ ɔha mu nkyekyɛmu 46.75%.

### 2024 Ghanafo Nyina Ambatow
Addo gyinaa Asutifi mbrahyɛbagua egua no wɔ National Democratic Congress dzin mu wɔ 2024 Ghanafo nyina ambatow mu na ɔdze amba 18,584 a ɔkyerɛ ɔha mu nkyekyɛmu 56.67% dzii nkonyim. Odzii nkonyim wɔ ambatow no mu wɔ New Patriotic Party nyimpa a ogyinaa Patrick Banor a onyaa 14, 207 a ɔkyerɛ ɔha mu nkyekyɛmu 43.33%.

## Mboaedze

Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2025–2029
Nkyekyεmu:National Democratic Congress (Ghana) amanyɛfo
Nkyekyεmu:Ghana Mbrahyɛbaguafo 2021-2025